stanford-oval/wikipedia huggingface dataset:
Hello! Project
Historia > 2006–2008

Morning Musumen jäsen, Kago Ai erotettiin ryhmästä 2007 jatkuvien sääntörikkomusten vuoksi. Kago muun muassa poltti tupakkaa ja tapaili vanhempaa miestä. Samana vuonna Tsunku perusti Nice Girl! Projektin.
Ice Creamusume ja Frances & Aiko koottiin syyskuussa 2008 Taiwanilaisten koe-esiintymisten kautta. Hello! Pro Kansai ryhmästä Si Na ilmoitettiin samana vuonna, mutta ryhmä ei koskaan debytoinut.
Historia > 2009–2012

Koe-esiintymiset aloitettiin Etelä-Koreassa helmikuussa 2009. Koe-esiintymisten ainut voittaja oli Jang Dayeon, joka lähti projektista 2011. Sama kuussa Nakazawa luovutti johtajan pystin Ai Takahashille.
S/mileage muodostettiin huhtikuussa 2009. Saman vuoden lopussa pienryhmiä alettiin "elvyttää", esimerkiksi Tanpopo ja Mimimoni aloittivat toiminnan uudestaan täysin uusilla jäsenillä.
Ai Takahashi valmistui Hello! Projectista 2011, joten hän luovutti johtajuuden Risa Niigakille. Samana vuonna perustettiin Hello! Project Mobekimasu, johon osallistui kaikki sen hetkiset projektin jäsenet. He julkaisivat yhdessä singlen "Busu ni Naranai Tetsugaku".[lähde? ]
Risa Niigaki valmistui 2012 Hello! Projectista ja siirsi johtajuuden Sayumi Michishigille. Hello Pro Eggsit vaihtoivat nimensä Hello Pro Kenshuusiksi toukokuussa 2012.
Satoyama & Satoumi movement aloitti toimintansa. Liike mainosti ympäristöystävällisyyttä, ja projektin jäsenet muodostivat pienryhmiä liikkeen sisällä.
Historia > 2013–2015

Hello! Projectin uutiskanava Hello! Project Station avattiin YouTubeen 30. tammikuuta 2013. Kanavalle julkaistiin viikoittain video, joka sisälsi projektin ajankohtaisia uutisia, uusia musiikkivideoita, pätkiä live-esityksistä ja kulissin takaa kuvattuja katkelmia. Samana vuonna ilmoitettiin uudesta ryhmästä, Juice=Juicesta.
Maaliskuussa 2014 ilmoitettiin, että Morning Musumen nimen perään tultaisiin lisäämään aina vuosiluku (Morning Musume '14). Country Musumen ainut jäsen, Mai Satoda aloitti ryhmänsä koe-esiintymiset helmikuussa 2014. Berryz Kobon kapteeni (engl. captain), Saki Shimizu ilmoitti saman vuoden elokuussa, että ryhmä lakkautaisi toimintansa 2015. Tsunku luopui paikastaan projektissa 2014. Country Musume debyoti uudella nimellä Country Girls lokakuussa. Michishige valmistui projektista joulukuussa, ja Maimi Yajimasta tuli projektin johtaja. S/mileage vaihtoi nimensä Angermeksi.
Kobushi ja Tsubaki Factory sisarryhmät paljastettiin 2015 vuoden alussa. Berryz Kobo lakkautti toimintansa kesällä.
Historia > 2016–

Uusi harjoittelijaryhmä Hello Pro Kenshuusei Hokkaido perustettiin heinäkuussa 2016. Maimi Yajima kertoi saman vuoden elokuussa, että Cute tulisi lopettamaan toimintansa 2017.
Vuoden 2017 alussa Yajima siirsi johtajuuden Ayaka Wadalle, ja Mizuki Fukumurasta tuli ryhmän ensimmäinen varajohtaja. Buono! lopetti toimintansa 22. toukokuuta.
Uusi ryhmä Beyoooonds paljastettiin 19. lokakuuta 2018 ja sen alaryhmät. 31. joulukuuta Wada kertoi, että Mizuki Fukumurasta tulisi uusi johtaja.
Ayaka Wada valmistui projektista kesällä 2019, ja Fukumurasta tuli johtaja.
Country Girls ilmoitti 18. lokakuuta 2019, että lopettaisi toimintansa joulukuussa 2019.
Kobushi Factory ilmoitti tammikuussa 2020, että se lopettaa toimintansa maaliskuussa.
Vuoden 2021 lopussa julkistettiin uusi ryhmä Ocha Norma.
Aktiiviset ryhmät

| Ryhmä | Aktiivisena | Tunnusväri | Johtaja(t) | Varajohtaja(t) | Tyyppi | Muuta |
| --- | --- | --- | --- | --- | --- | --- |
| Morning Musume | 1997– |      punainen | Mizuki Fukumura (2014–) | Erina Ikuta (2014–), Ayumi Ishida (2018–) | Vaihtuvat jäsenet. Jäsenet jaettu sukupolviin. | Projektin tärkein ryhmä. |
| Angerme | 2009– |      sininen | Akari Takeuchi (2019–) | Ayano Kawamura (2019–) | Vaihtuvat jäsenet. Jäsenet jaettu sukupolviin. | Entinen S/mileage. |
| Juice=Juice | 2013– |      violetti | Akari Uemura (2021–) | Manaka Inaba (2021–), Ruru Dambara (2021–) | Vaihtuvat jäsenet. |  |
| Tsubaki Factory | 2015– |      vaaleanpunainen | Riko Yamagishi | Kisora Niinuma (2021–) | Ei tarkkaa tietoa |  |
| Beyooooonds | 2018– |      vihreä | Reina Ichioka,  Kurumi Takase,  Miyo Hirai  |  | Jäsenet eivät vaihdu. | Ryhmä jakaantuu kolmeen alaryhmään. |
| Ocha Norma | 2021– |      keltainen | Madoka Saito | Ruli Hiromoto | Jäsenet eivät vaihdu. |  |
Entisiä ryhmiä > Merkittävimpiä ryhmiä

| Ryhmä | Aktiivisena | Muuta |
| --- | --- | --- |
| Berryz Kobo | 2004–2015 | Ryhmä koottiin silloisesta Hello! Project Kidsistä. |
| Cute (C-ute) | 2005–2017 | Ryhmä koottiin silloisesta Hello! Project Kidsistä. |
| Buono! | 2007–2017 | Trio koottiin alun perin Shugo Chara! -animen takia. Ryhmä koostui kahdesta Berryz Kobo -jäsenestä ja yhdestä Cute -jäsenestä. |
| High-King | 2008, 2009–2011, 2013, 2015 |  |
| Country Musume / Country Girls | 1999–2009, 2014–2019 |  |
| Kobushi Factory | 2015–2020 |  |
Entisiä ryhmiä > Muita ryhmiä

Muita Hello! Projectiin kuuluvia entisiä ryhmiä ovat Melon Kinebi, Taiyou to Ciscomoon, Coconuts Musume ja v-u-den. Näiden lisäksi entisiä pienryhmiä ovat Tanpopo, Petitmoni, Minimoni, Gam ja Ongaku Gatas. Satoyama & Satoumi movementiin kuuluvia entisiä pienryhmiä ovat Peaberry, Diy, Green Fields, Harvest, Dia Lady, Hi-Fin, Mellowquad, Jurin, Sato no Akari, Triplet, Odatomo ja Kamiishinaka Kana.
Morning Musume vuonna 2009
Berryz Kobo vuonna 2012
Cute vuonna 2014
Morning Musume '16 vuonna 2016
IDEA league

IDEA League on viiden eurooppalaisen teknillisen yliopiston muodostama strateginen yhteenliittymä, jonka jäseniä ovat:
Delftin teknillinen yliopisto (Alankomaat)
ETH Zürich (Sveitsi)
RWTH Aachen (Saksa)
Chalmersin teknillinen korkeakoulu (Göteborg, Ruotsi)
Milanon polyteknillinen yliopisto (ital. Politecnico di Milano, Italia)
Ryhmä muodostui vuonna 1999. Johtoajatuksena oli koota yhteen samankaltaisia yliopistoja Euroopassa. Nämä yliopistot olivat opetus- ja tutkimusprofiileiltaan samankaltaisia. Ne kuuluivat myös omissa maissaan suurimpiin korkeakouluihin joissa annetaan sekä luonnontieteiden että teknisten tieteiden opetusta. Ryhmän kokoonpano on muuttunut vuosien saatossa.
Aiempia jäseniä

Imperial College London (Yhdistynyt kuningaskunta), mukana 1999-2012
ParisTech (Ranska), mukana 2006-2013
Aiheesta muualla

IDEA League www-sivute
Delft University of Technology
ETH Zürich
RWTH Aachen (Arkistoitu – Internet Archive)
CTH, Göteborg
Politecnico di Milano
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:IDEA League
Käännös suomeksi
Bombshell

Bombshell voi tarkoittaa seuraavia:
Bombshell (engl. Blonde Bombshell), Victor Flemingin ohjaama elokuva vuodelta 1933
Bombshell – hiljaisuuden rikkojat (engl. Bombshell), Jay Roachin ohjaama elokuva vuodelta 2019
Bombshell, Amy Sue Allen, supersankaritar DC Comicsin sarjakuvissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bombshell”, voi hakea sivunnimihaulla, laajalla sivunnimihaulla tai tekstihaulla.
Humppa-akatemia

| Humppa-akatemia Eläkeläiset |
| --- | --- | --- |

Kokoelmalevyn tiedot
 Julkaistu: 2000
 Tyylilaji: humppa
 Levy-yhtiö: Stupido Records
Listasijoitukset
  Suomen virallinen lista: 17.
Eläkeläisten muut julkaisut
| Humpan kuninkaan hovissa 1994-95 2000 | Humppa-akatemia 2000 | Humppa! 2001 |
Humppa-akatemia on Eläkeläiset-yhtyeen kokoelmalevy vuodelta 2000.
Albumi nousi Suomen virallisen listan sijalle 17.
Kappaleet

Suluissa kappaleen alkuperäinen esittäjä ja nimi.
Kappaleet > CD1

Hyljätyn humppa (Hanoi Rocks – Don't You Ever Leave Me)
Humppasonni (HIM – Join Me)
Humppaosasto (Jalla Jalla – Hospital Waltz)
Ja humppa soi (Rauli Badding Somerjoki – Ja rokki soi)
Humppapappa vaan (Ebba Grön – Mamma, Pappa, Barn)
Humppa sujuu (Weeping Willows – True To You)
Hump (Van Halen – Jump)
Kuusessa hevon (Eric Clapton – Tears In Heaven)
Humppamedia (Kent – Om du var här)
Hotelli helpotus (The Eagles – Hotel California)
Paratiisihumppa (Stevie Wonder – Pastime Paradise)
Humppaa, saatanat! (Spencer Davis Group – Gimme Some Lovin')
Poltettu humppa (Midnight Oil – Beds Are Burning)
Humppakonehumppa (Meredith Brooks – Bitch)
Humpparaakki (Dio – Holy Diver)
Humppalialaiset (Peter Gabriel – Games Without Frontiers)
Pultsarihumppa (Weezer – Buddy Holly)
Humppakostajat (Suede – The Beautiful Ones)
Humppaleski 45 (Police – Every Breath You Take)
Miinakenttähumppa (X-Perience – Magic Fields)
Humppasusi Ruotsissa (Frank Zappa – Bobby Brown)
Humpaten ympäri maailman (John Fogerty – Rocking All Over The World)
Humppamaratooni (Whiskey in the Jar)
Levyllä on myös kaksi piilotettua kappaletta, Tahdon Olla Tarvajärvi (Alivaltiosihteerin Tahdon Olla Tarvajärvi) ja Ma Tahdon Humpata (Kissin Rock And Roll All Nite )
Kappaleet > CD2

Humppapommi (Rancid – Time Bomb)
Humppa (Cranberries – Zombie)
Dumpkopf (Troggs – Wild Thing)
Humppaa tai kuole (2 Unlimited – No Limit)
Savua Laatokalla (Deep Purple – Smoke On The Water)
Laakista humppa (Damned – Love Song)
Eläkeläiset (Spin Doctors – Two Princes)
Elän humpalla (Bon Jovi – Living On A Prayer)
Humppaan itsekseni (Billy Idol – Dancing With Myself)
Sortohumppa (J.M.K.E. – Tere Perestroika)
Sorvarin humppa (Motörhead – Ace Of Spades)
Pyjamahumppa (Roxette – Sleeping In My Car)
Ryhtivaliohumppa (ZZ Top – Sharp Dressed Man)
Kuka humpan seisauttaa? (Creedence Clearwater Revival – Who'll Stop The Rain)
Aamupalahumppa (Suzanne Vega – Tom's Diner)
Humppaleka (Elvis Presley – Viva Las Vegas)
Pöpi (22-Pistepirkko – Birdy)
Heil humppa (Kim Wilde – Kids In America)
Kahvipakettihumppa (Neil Young – Rocking In The Free World)
Dementikon keppihumppa (Kiss – I Was Made For Loving You)
Humppalaki (Judas Priest – Breaking The Law)
Kipin kapin (mä riennän Alkoon) (Led Zeppelin – Living Loving Maid (She’s Just a Woman))
Humppaukaasi (Queen – We Will Rock You)
Jääkärihumppa (Europe – Final Countdown)
Poro (Kraftwerk – Robots)
Astuva humppa (Nancy Sinatra – These Boots Are Made For Walking)
Lumpiohumppa (The Who – My Generation)
Levyllä on myös kaksi piilotettua kappaletta, Poterohumppa (Cyndi Lauperin She Bop) ja En saa millään humpatuksi (Rolling Stonesin I Can't Get No Satisfaction)
Arvostelut

Soundi:
Höyrypuhdistus

Höyrypuhdistus eli höyrypesu tarkoittaa höyryn avulla puhdistamista. Höyry tuotetaan höyrygeneraattorilla tai höyrynkehittimellä (höyrypesuri tai höyrypuhdistin). Höyrypuhdistuksessa höyry toimii puhdistavana tekijänä, joten kemiallisia pesuaineita ei välttämättä tarvita.
Toimintaperiaate

Veden kiehumispiste on määritelmän mukaan 100 °C eli 373,15 kelviniä (ilmanpaine 1 bar). Veden kiehumispiste nousee, kun ulkoinen paine kasvaa. Puhdistukseen tarkoitettujen höyrygeneraattorien höyry kehitetään painekattilassa, jolloin saatua höyryä kutsutaan kuivahöyryksi (engl. dry steam vapor). Kuivahöyry on lämpötilaltaan kuumempaa kuin 100 celsiusastetta.
Höyry on kaasu, ja se muodostuu höyrykattilan yläosassa olevaan tyhjään tilaan. Alaosa on täynnä vettä. Mikäli tyhjää tilaa on vähän, niin höyry loppuu nopeasti.
Uusimmat höyrypesurit ovat jatkuvakäyttöisiä, jolloin veden lisääminen painekattilaan tapahtuu automaattisesti. Joissakin laitteissa on integroitu märkäimuri (uudistunut painehuuhtelulaite), jolla irtoava lika voidaan imeä erilliseen säiliöön. Imu-ominaisuutta tarvitaan etenkin tekstiilejä pestessä ja puhdistettaessa.
Höyrypuhdistuslaitteen höyry tulee ulos siihen liitetystä 3–12-metrisestä letkusta. Konetta ohjataan yleensä letkun päässä olevasta kahvasta, jolla voidaan säätää höyryn painetta, höyryntuloa sekä myös erillistä ylikuumennetun veden huuhtelutoimintoa. Kahvaan voidaan kiinnittää erilaisia välineitä, kuten lastoja, erityyppisiä harjoja tai purukumin poistoväline. Joissakin laitteissa voidaan puhdistusta tehostaa puhdistusaineella, joka levitetään puhdistettavalle pinnalle painamalla kahvassa olevaa kytkintä. Tätä toimintoa voidaan käyttää esimerkiksi likaisten tekstiilien puhdistuksessa.
Höyrynpaineen tulisi olla vakio ja noin 6–12 baaria, jotta puhdistus olisi tehokasta. Monissa laitteissa on ns. höyryreservi, joka mahdollistaa jatkuvan korkean lämpötilan sekä tarvittavan paineen, esimerkiksi höyrytettäessä monta tuntia yhtäjaksoisesti.
Höyrypuhdistus irrottaa lian materiaalien huokosista, jolloin saadaan syväpuhdas tuote. Homeiden, levien ja bakteerien tuhoaminen höyryn avulla on tehokkain tapa peruskorjata esimerkiksi märkätiloja. Höyrypesulla saadaan muun muassa levä poistettua materiaalin huokosista ja puhdistusten aikaväli saadaan huomattavasti pidemmäksi.
Höyrypesuriin on mahdollisuus liittää höyrymoppi. Moppikehyksessä käytettävän moppikankaan tulisi kestää kuumuutta. Tällainen on esimerkiksi erikoisvalmisteinen mikrokuitumoppi. Laitteella työskennellään kuten perinteisellä mopilla, mutta ilman puhdistusaineita. Tämä on tehokas tapa mopata lattioita, seiniä ja kattoja.
Höyrypuhdistus on ympäristöystävällinen tapa huoltaa rakennuksia ja ympäristöä. Resursseja säästyy, kun ei tarvitse käyttää puhdistusaineita.
Huolto

Kaikkein tärkein huoltotoimenpide kaikissa höyrypesureissa on kalkinpoisto. Jotta kalkkisaostuma irtoaa, on tärkeää, että kalkinpoistoreikä on riittävän suuri. Kone menettää helposti tehonsa ja rikkoutuu nopeasti, jos käytettävä vesi on kalkkipitoista eikä kalkkia poisteta riittävän usein. Laitteiden pienet putket ja mekanismit menevät tukkoon kalkkikivestä. Tällöin voidaan joutua vaihtamaan koneen sisällä olevia komponentteja ja pumppuja. Kalkkikertymät johtavat höyrymäärän vähenemiseen.
Suoritukseen vaikuttavia tekijöitä

Mikäli kone on kylmä eikä sitä ole kytketty pistorasiaan, puhutaan alkulämmitysajasta (aika, joka menee siihen, että kone on toimintavalmis). Alkulämmitysaika vaihtelee höyrykattilan suuruudesta sekä lämmitystehosta riippuen. Pienet kattilat lämpenevät nopeammin kuin suuret, mutta pienissä kattiloissa ei voida tuottaa suuria määriä höyryjä: jo 10 sekunnin höyryttäminen saa paineen laskemaan, minkä jälkeen on odotettava, että kattila tuottaa lisää höyryä. Alkulämmitystä tärkeämpi asia on kuitenkin paineen palautusaika.
Paineen riittävyys ja suuruus on tärkeää, jotta höyry poistaisi huokosissa olevan lian. Erityisen tärkeää tämä on desinfioivassa höyrypesussa. Paineen puute onkin syy siihen, että höyrypesu ei tuota haluttua lopputulosta tai että prosessi on hidas, jolloin höyrypuhdistus koetaan tehottomaksi.
Hongō (Bunkyō)

Tokion yliopiston Hongōn kampuksen pääportti
Hongō
Hongō (jap. 本郷) on alue ja kaupunginosa Tokion Bunkyōn erillisalueella. Hongōn alue käsittää Bunkyōn itäosan, joka muodosti ennen vuotta 1947 Tokion kaupungin Hongō-kun suuralueen. Se on rakentunut Musashinon ylänköön kuuluvalle Hongōn tai Yushiman ylängölle, ja Hongōn kaupunginosan lisäksi siihen kuuluvat muun muassa Nezun, Sendagin ja Yushiman kaupunginosat. Alue sijaitsee keisarillisen palatsin pohjois- ja Uenon länsipuolella.
Hongōn aluetta suppeampi Hongōn kaupunginosa sijaitsee alueen eteläreunalla Kandajoen varrella. Sen läpi kulkee pohjois–eteläsuuntainen pääkatu Hongō-dōri eli entinen Nakasendō-tiereitti. Kaupunginosassa on Tokion yliopiston merkittävin kampusalue, ja sinne on sijoittunutkin paljon yliopistoon liittyviä toimintoja.
Kaupunkikuva ja rakennukset > Hongōn alue

Hongōn alue käsittää Bunkyōn itäosan. Sen itäpuolella sijaitsee Uenon seutu, eteläpuolella Kandajoen vastarannalla ovat Kandan alue ja Tokion keisarillinen palatsi. Hongōn alueeseen voidaan katsoa kuuluvaksi historialliseen Hongōn suuralueeseen kuuluneet kaupunginosat, kuten Hongō, Hon-Komagome, Nezu, Sendagi ja Yushima.
Osassa Hongōn aluetta on säilynyt historiallinen shitamachin eli työläisväestön kaupunginosien rakenne. Tokion yliopiston kampusalueella on säilynyt monia historiallisia rakennuksia ja vanhoja portteja, jotka on valittu Japanin kulttuuriomaisuuden luetteloon. Monet näistä rakennuksista ovat vuoden 1923 suurta Kantōn maanjäristystä seuranneelta uudelleenrakentamisen aikakaudelta. Rakennettuun kulttuuriperintöön kuuluvat myös vuonna 1929 valmistunut Hongōn keskuskirkko ja vuonna 1934 valmistunut Sakae Building Hongōn kaupunginosan alueella.
Kaupunkikuva ja rakennukset > Hongōn kaupunginosa

Hongōn aluetta suppeampi Hongōn kaupunginosa sijaitsee alueen eteläreunalla Kandajoen varrella.  Naapurikaupunginosia ovat idässä Yushima ja Taitōn erillisalueeseen kuuluva Ikenohata; etelässä Chiyodan erillisalueen Kanda-Surugadai ja Kanda-Misakichō; lännessä Bunkyōn erillisalueen Kōraku, Kasuga ja Koishikawa sekä pohjoisessa Bunkyōn Nishikata ja Yayoi. Kaupunginosan läpi kulkevia pääkatuja ovat pohjois–eteläsuuntainen Hongō-dōri ja itä–länsisuuntainen Kasuga-dōri, jotka kohtaavat kaupunginosan keskellä Hongō 3-chōmen risteyksessä. Hongōn koillisosassa sijaitsee laaja Tokion yliopiston kampus ja yliopistollinen sairaala.
Hongōn kaupunginosan pinta-ala on 1,36 neliökilometriä, ja se jakautuu seitsemään osa-alueeseen, jotka on numeroitu Hongō 1-chōme–Hongō 7-chōme. Niissä on yhteensä 22 194 asukasta (tammikuussa 2023). Kaupunginosan väestötiheys on siten noin 16 300 asukasta neliökilometrillä.
Sakae Building
Hongōn keskuskirkko
Tokion yliopiston Yasuda-auditorio (1925)
Tokion yliopiston kirjaston rakennus (1928)
Hōshin-jin buddhalainen temppeli
Hongō 3-chōmen tienristeys
Hongō-sanchōmen metroaseman sisäänkäynti
Liikenne

Hongōn kaupunginosaa palvelee neljä Tokion metron linjaa. Kaupunginosan keskellä on Hongō-sanchōmen metroasema, jolla pysähtyvät Tōkyō metron liikennöimä Marunouchi-linja ja Toei-metron liikennöimä Ōedo-linja. Kaupunginosan länsireunalla kulkee Toei-metron Mita-linja, joka pysähtyy Kasugan ja Suidōbashin metroasemilla. Kasugan metroaseman kautta kulkee myös Ōedo-linja. Lisäksi kaupunginosan pohjoisrajalla kulkee Tokyō metron Nanboku-linja, joka palvelee Tōdaimaen ja Kōrakuenin metroasemia hiukan Hongōn ulkopuolella.
Aiheesta muualla

Kuvia tai muita tiedostoja aiheesta Hongō Wikimedia Commonsissa
Huoltopalvelu

Huoltopalvelu (aiemmin taloushuolto) on yksi armeijan huoltojoukkojen tehtävistä. Huoltopalveluun kuuluu elintarvikkeiden täydennys, vesihuolto, ruoan valmistus ja jakaminen sekä muonituskaluston, vaatetuksen ja majoituskaluston täydentäminen, kunnossapito ja evakuointi. Huoltopalvelu vastaa myös rahaliikenteestä, kenttäpostista sekä kaatuneiden huollosta.
Huoltopalveluihin kuuluu

Muonitus
Vesihuolto
Kenttähygienia
Vaatetusmateriaalin jako ja vaihto
Sotilaskoti- ja kanttiinitoiminta
Kaatuneiden huolto
Kenttäposti
Maksuliikenne
Materiaalikirjanpito
Tilanhallinta
Toiminta kenttäolosuhteissa

Kenttäolosuhteissa huoltopalveluryhmä huoltopalvelu-upseerin/aliupseerin johdolla perustaa muonituspaikan (MP), jossa valmistetaan ruoka. Vääpeli tai huoltopalvelu-upseeri/aliupseeri järjestää ruoan toimittamisen sovittuun paikkaan, josta huollettavat joukkueet sen noutavat. Samalla huolehditaan joukkueen vaatetuksen ja majoitusvälineiden kunnossapidosta ja vaihdosta. Yksikön kirjuri huolehtii kenttäpostin jakamisesta ruoan noudon yhteydessä. Lämmin ateria pyritään toimittamaan kahdesti vuorokaudessa ja kriisitilanteessa taataan yksi lämmin ateria päivässä. Kunkin päivän kuivamuona jaetaan edellisenä päivänä päivällisen yhteydessä. Määrävahvuuksien mukaan yksittäisellä taistelijalla on ruokaa vuorokaudeksi, komppanialla riittää elintarvikkeita kahdeksi vuorokaudeksi ilman huoltoa ja pataljoonalla riittää elintarvikkeita kolmeksi vuorokaudeksi ilman, että se saa huoltoa ylempää.
Huoltopalveluryhmä vastaa myös talousveden hankinnasta. Muonitusryhmä kuluttaa vettä noin 600 litraa vuorokaudessa. Hygienia-aliupseeri vastaa kenttähygienian toteutumisesta.
Huoltoryhmä noutaa elintarvike- ja vaatetäydennyksen pataljoonan huoltojoukkueen perustamasta elintarvikkeiden jakopaikasta (ejp). Samalla kaatuneet evakuoidaan pataljoonassa sijaitsevaan kaatuneiden kokoamispaikkaan.
Pataljoonan huoltojoukkue noutaa täydennyksen prikaatin huoltokeskukseen (HK) sijoitetuista elintarvikkeiden- ja vaatetuksen täydennyspaikoista. Saapuva ja lähtevä posti vaihdetaan kenttäpostikonttorissa ja kaatuneet toimitetaan kaatuneiden evakuoimispaikkaan (kep).
Prikaatin huoltojoukot noutavat täydennyksen armeijakunnan huoltokeskukseen sijoitetusta talouskenttävarastosta (talkvar). Posti toimitetaan keskuskenttäpostikonttoriin ja kaatuneet edelleen kaatuneiden evakuoimiskeskukseen (kek). Talouskenttävarastoa täydennetään kiinteiltä varikoilta ja kaupan keskusliikkeiden varastoista.
Bara

| Bara |
| --- | --- |
 Bara
 Koordinaatit: 15°48′54″N, 0°19′46″E 
Valtio:  Mali
Alue:  Gao
Piiri:  Ansongo
Hallinto:  
 – Asutustyyppi:  kunta
Väkiluku (2009):  12 400
Infobox OKVirheellinen NIMI-arvo: 
Bara on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen varrella noin 30 kilometriä Ansongosta luoteeseen. Kunnassa on 12 400 asukasta (vuonna 2009).
Baran kunnan pinta-ala on 938 neliökilometriä. Se rajoittuu idässä Ansongon ja Bourran kuntiin, etelässä Tessitiin sekä lännessä ja pohjoisessa Gaon piiriin. Seutu kuuluu aavikoitumisesta kärsivään Sahelin vyöhykkeeseen.
Kuntaan kuuluu kolme kylää ja kolme paimentolaisryhmää. Asukkaat ovat songhaita, tuaregeja ja sorkoja.
Baran kautta kulkee Gaon ja Ansongon välinen maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkein viljelykasvi on riisi. Kotieläimiä ovat naudat, lampaat, vuohet ja siipikarja. Lisäksi harjoitetaan kalastusta, kaupankäyntiä ja käsityöammatteja. Osa väestöstä hakeutuu ansiotöihin Malin kaupunkeihin tai naapurimaihin.
Kunnassa on viisi alkeis- ja yksi yläkoulu sekä kaksi keskikoulua. Barassa on terveyskeskus.
Boyd Bennett

Boyd Bennett (7. joulukuuta 1924 – 2. kesäkuuta 2002) oli yhdysvaltalainen laulaja-lauluntekijä. Hän syntyi Muscle Shoalsissa, Alabamassa ja tuli tunnetuksi etupäässä hiteillään "Seventeen" (1955) sekä "My Boy – Flat Top" (1955).
77-vuotiaana keuhkofibroosin komplikaatioihin kuollut Bennett kuuluu Rockabilly Hall of Fameen.
Aiheesta muualla

http://www.boydbennett.com
Istanbulissa

| Istanbulissa Lehtivihreät |
| --- | --- | --- |

Studioalbumin tiedot
 Julkaistu: Kesäkuu 1997
 Formaatti: CD, C-kasetti
 Tyylilaji: Rock
 Kesto: 34.46 36.17 (Reissue CD)
 Levy-yhtiö: Levy-Yhtiö
Lehtivihreiden muut julkaisut
| Hänen majesteettinsa salaisessa palveluksessa 1996 | Istanbulissa 1997 | Unta ja nälkää 2000 |
Istanbulissa on Lehtivihreät-yhtyeen toinen studioalbumi, joka julkaistiin kesäkuussa 1997.
Albumin kappale ”Supertähti” on samana vuonna julkaistulla Soundi CD 1997 -kokoelmalla ja kappale "Mitään muuta ei oo" Poko Recordsin vuonna 2005 julkaistulla Sivulliset - valikoima suomalaista vaihtoehtorockia vuosilta 1985-2000 -kokoelmalla.
Kappaleet

Ensimmäinen CD-painos ja C-kasettiversio.
Supertähti - 2.56
Hyvä elämä - 2.47
Toiset kasvot - 3.01
Huono elämä - 2.46
Mitään muuta ei oo - 2.51
Hyönteisasento - 2.53
Peitsi - 2.50
Onko näin - 3.11
Niin varmaan - 2.18
Miksei kuitenkaan - 2.27
190477-095X ja mä - 3.34
Kultainen paskiainen - 3.12
Reissue CD-painos.
Supertähti - 2.56
Hyvä elämä - 2.47
Toiset kasvot - 3.01
Huono elämä - 2.46
Hyönteisasento - 2.53
Peitsi - 2.50
Onko näin - 3.11
Niin varmaan - 2.18
Miksei kuitenkaan - 2.27
190477-095X ja mä - 3.34
Kultainen paskiainen
Mikä maailma - 2.25
Ruusu rakkauden - 1.57
Kokoonpano

Jani Törmälä - laulu, kitara
Juha Laulumaa - kitara, laulu
Niko Törmälä - basso
Jukka Isotalus - rummut
Bara hon älskar mig

|  Bara hon älskar mig> Kappaleen tiedot |
| --- | --- |
Esittäjä(t):  Blond
Säveltäjä(t):  Stephan Berg
Sanoittaja(t):  Stephan Berg
Euroviisutiedot
Vuosi:  1997
Maa:  Ruotsi
Kieli:  ruotsi
Sijoitus:  14.
Pisteet:  36
Sanat:  sanoitus
Bara hon älskar mig on Blondin esittämä kappale, jolla se edusti Ruotsia vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa neljänneksitoista 36 pisteellä.